Նիկոլայ Դյուլգերով

Նիկոլայ Դյուլգերով ( / Nikolay Dyulgerov / Nikolay Diulgheroff, ), բուլղարացի և իտալացի նկարիչ, դիզայներ, ճարտարապետ։ Ապրել է Իտալիայում։ Նրա աշխատանքը նշանակալի ներդրում է «երկրորդ ֆուտուրիզմի» () ժառանգության մեջ

Կենսագրություն 
Ծնվել է տպագրիչի ընտանիքում։ 1920-1921 թվականներին սովորել է Վիեննայի տեխնոլոգիական համալսարանում (կիրառական արվեստներ), իսկ 1922 թվականին՝ Դրեզդենում։ 1923 թվականին ընդունվել է որպես ուսանող Վեյմարի բաուհաուզ, որտեղ նա սերտորեն համագործակցել է գունային գիտության ուսուցիչ, շվեյցարացի էքսպրեսիոնիստ Յոհաննես Իթենի հետ։ Գերմանիայում ուսանելու տարիներին Նիկոլայ Դյուլգերովն իր աշխատանքները ցուցադրել է Բեռլինում և Դրեզդենում։ 1924 թվականին Բուլղարիայի մայրաքաղաք Սոֆիայում տեղի է ունեցել նրա անհատական ցուցահանդեսը։

1926 թվականին Դյուլգերովը մեկնել է իտալական Թուրին, որտեղ 6 տարի սովորել է Ալբերտինայի ակադեմիայի ճարտարապետության ֆակուլտետում։ Այստեղ ֆուտուրիստ նկարիչների հետ ծանոթության շնորհիվ բաուհաուզում ձեռք բերված նրա կոնստրուկտիվիստական փորձը վերափոխվել է ուշ ֆուտուրիզմի դինամիկայի լույսի ներքո։ 1920-1930-ական թվականները շատ բեղմնավոր են եղել նկարչի համար։ Այդ ժամանակ ստեղծվել են ամենանորարար աշխատանքները նրա ողջ ստեղծագործական կարիերայում։ Դրանցից մի քանիսը ցուցադրվում են Հռոմի Galleria Nazionale d’Arte Moderna-ում։ Նույն տարիներին Նիկոլայ Դյուլգերովը մասնակցել է ֆուտուրիստների առավել ներկայացուցչական ցուցահանդեսներին, որոնք տեղի են ունեցել Թուրինում, Լայպցիգում, Փարիզում, Բարսելոնայում, Մանտովայում և Վենետիկում։

Նիկոլայ Դյուլգերովը մահացել է 1982 թվականի հունիսի 9-ին Թուրինում, որտեղ ապրել է 56 տարի։ Մինչև իր մահը ակտիվորեն ստեղծագործել է։ Թուրինի բնակիչները նկարչին շնորհել են «պատվավոր քաղաքացու» կոչում։ Իտալացի արվեստաբան Էնրիկո Կրիսպոլտին նրան անվանել է միջպատերազմյան շրջանում Թուրինի ամենանշանակալի նկարիչը։

Ծանոթագրություններ

Գրականություն

Արտաքին հղումներ 
 ВИДЕО, 10 мин. Николай Дюлгеров : Архитектор и дизайнер
 
 [www.pinterest.com/search/pins/?q=Diulgheroff Pinterest.com]
 Artnet.com
 1Stdibs.com
 Музыкальный момент холст, масло 81 × 65 см
 Синусоида Доска, темпера 50 × 34 см

Բուլղարացի նկարիչներ